টেলিপাড়া এবং টলিপাড়ায় সুদীপ্তা বন্দ্যোপাধ্যায়কে সবাই চেনেন অত্যন্ত স্পষ্টবাদী মানুষ হিসেবে। সুন্দরী তো তিনি বটেই এবং সু-অভিনেত্রীও। কিন্তু সুদীপ্তাকে যাঁরা ব্যক্তিগত ভাবে চেনেন, তাঁরা প্রত্যেকেই জানেন যে কতটা ব্যক্তিত্বময়ী তিনি। শুধু তাই নয়, সোজা কথা সোজাভাবেই বলতে পছন্দ করেন সুদীপ্তা। 

এই বিষয়ে অন্যান্য খবর

বাংলা টেলিভিশনের ‘সোয়্যাগ’ আইকনেরা, পর্ব ১
পর্দায় ‘রানি’, পর্দার বাইরেও তাই! সুদীপ্তা বন্দ্যোপাধ্যায়ের বিশেষ ফোটোশ্যুট


আজ ৫ জুলাই সুদীপ্তা বন্দ্যোপাধ্যায়ের জন্মদিন। এবেলা ওয়েবসাইটের অনুরোধে অনেক ব্যস্ততার মধ্যেও জন্মদিনে এবেলা.ইন-এর ফেসবুক পেজে প্রিয় দর্শক-পাঠকদের সঙ্গে লাইভ আড্ডায় এলেন সুদীপ্তা। আড্ডার আসর বসেছিল ‘চায়ওয়ালা’-র সাদার্ন অ্যাভিনিউ-র কাফে-তে। ‘চায়ওয়ালা’-র এটি দ্বিতীয় ঠিকানা যা ঝাঁপ খুলেছে প্রায় এক বছর হল। 

ছবি: সুদীপ্ত চন্দ
সাদার্ন অ্যাভিনিউয়ের বিবেকানন্দ পার্কের কাছে এই কাফেটি আড্ডা দেওয়ার জন্য আদর্শ। বন্ধুদের নিয়ে ছোটখাটো ট্রিট অথবা মনের মানুষের সঙ্গে নিরিবিলিতে একটু সময় কাটাতে চাইলে, ‘চায়ওয়ালা’-র সাদার্ন অ্যাভিনিউ ব্রাঞ্চটি আদর্শ। এবেলা ওয়েবসাইটের এই বিশেষ লাইভ আড্ডার জন্য দোতলার আড্ডারুমটি সানন্দে ছেড়ে দিলেন ‘চায়ওয়ালা’-র অন্যতম কর্ণধার সুকৃৎ। সুদীপ্তার জন্য একটি বিশেষ চকোলেট কেকও উপহার দিলেন। আর এই সম্পূর্ণ অনুষ্ঠানটি পরিকল্পনা করতে সাহায্য করলেন অ্যাডভার্ব-এর বন্ধুরা। 
আড্ডায় এসে পাঠকদের অসংখ্য শুভেচ্ছায় আপ্লুত হলেন নায়িকা। পাশাপাশি একটি বিশেষ প্রশ্নের উত্তর দিলেন সোজাসুজি। সাধারণ ভাবে একটি ধারণা কাজ করে যে অভিনেত্রীরা বেশি সাজগোজ করেন। সুদীপ্তার কাছে প্রশ্ন ছিল, এই বিষয়ে কী মনে করেন তিনি? সুদীপ্তা কী বললেন তা জেনে নিতে এবং সম্পূর্ণ লাইভ আড্ডাটি দেখতে ক্লিক করুন নীচের লিঙ্কে—